|  |  |  |  |  |
| --- | --- | --- | --- | --- |
| Številka: | 43001-292/2020-01 |  | oznaka naročila: | D-85/20 S  |
| Datum: | 24.08.2020 |  | MFERAC: | 2431-20-000300/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvedba občasnega štetja z avtomatskimi števnimi napravami** |

**Vprašanje:**

**JN004996/2020-W01 - D-085/20;Izvedba občasnega štetja z avtomatskimi števnimi napravami, datum objave: 10.08.2020**

**Datum prejema: 18.08.2020   13:28**

V izjavi o zagotovljenih tehničnih in kadrovskih zmogljivostih je pod Seznam opreme, ki bo uporabljena za izvedbo del, zapisano, da se zahteva 10 avtomatskih števcev prometa. Iz tega je logično sklepati, da so bo naenkrat štelo na največ 10 merilnih mestih? Prosimo za potrditev oziroma obrazložitev.

V navodilih za pripravo ponudbe je je v točki 3.1.3.2 zapisano, da mora biti zagotovljen odgovorni vodja del. Ali mora imeti imenovanje s strani IZS?
Zakaj se zahteva odgovorni vodja del, ki je navadno gradbene smeri, izvedba štetja pa ne pomeni nobenih gradbenih del? Predlagamo, da to točko umaknete oziroma, da odgovorni vodja del ne potrebuje potrdila IZS.

**Odgovor:**

Odgovor št. 1:

Avt. štetje naj bi se sočasno izvajalo na vsaj 10 merilnih mestih, saj je potrebno prešteti 70 lokacij.

Sicer je rok za izvedbo štetja bistveno daljši, saj se štetje ne izvaja med prazniki in počitnicami, ker je takrat prometni režim spremenjen in le-ta odstopa od dejanskega. Čas štetja se lahko podaljša tudi zaradi slabih vremenskih pogojev. Prav tako pa smo upoštevali, da lahko jeseni ponovno pride do razglasitve Pandemije Covid-19 in s tem do omejitev v prometu (zapiranje šol, mej itd.), kar tudi ne izraža dejanske slike prometa in se zato štetje ne izvaja.

Če bodo razmere dopuščale, bi radi v letošnjem letu prešteli čim več lokacij.

Odgovor št. 2:

Odgovorni vodja ne potrebuje potrdila IZS, slednje ni zahtevano v točki 3.1.3.2 razpisne dokumentacije.

Za odgovornega vodja se smatra oseba, ki tako organizacijsko in tehnično prevzame odgovornost, da se celotna izvedba občasnega štetja izvede skladno z navodili v razpisni dokumentaciji.

Prav tako mora poznati naprave in biti strokovno usposobljen za delo z njimi ter analizo nad podatki.

Zato potrebuje potrdilo o poznavanju in upravljanju s števnimi napravami, ki ga pridobi pri proizvajalcu števnih naprav.